વૈશ્વિક સ્તરે ઉભરતા માર્કેટ્‌સમાં અગ્રણી મોબાઇલ ફોન કંપની ટ્રાન્ઝિયન હોલ્ડિંગ્સે ભારતીય માર્કેટમાં પોતાની સ્થિતિને વધુ મજબૂત બનાવી છે. કાઉન્ટરપોઇન્ટ રિસર્ચ દ્વારા ભારતીય મોબાઇલ ફોન માર્કેટ વિશે વર્ષ ૨૦૧૮ના પ્રથમ ત્રિમાસિકગાળાના અહેવાલ મૂજબ મોબાઇલ ફોન ઇન્ડસ્ટ્રીમાં ટ્રાન્ઝિયન પાંચમા ક્રમની સૌથી મોટી કંપની તરીકે ઉભરી આવી છે અને તેણે વર્ષ ૨૦૧૮ના પ્રથમ ત્રિમાસિકગાળામાં ચાર ટકા બજાર હિસ્સો હાંસલ કર્યો છે.